Mikäli teoriakokeen kanssa on vaikeuksia, voit aina keskustella asiasta oman toimipisteesi ja sen opettajien kanssa. Esimerkiksi Webauton itseopiskelutehtävät, sähköinen oppikirja sekä Netreeni ovat oiva apu opiskeluun.
Oman oppimisympäristön ilmoitustaululta löytyy myös linkki ja aikataulut ilmaiseen tukituntiin. Tukitunnilla käydään opettajan kanssa läpi Netreeniä, paneutuen harjoituksissa esiin nouseviin haasteisiin. Suosittelemme harjoittelemaan Netreeniä useamman kerran ennen tunnille osallistumista.
Halutessasi voit myös ostaa henkilökohtaisen teoriatunnin, jonka aikana saat yksilöllistä tukea ja opetusta omalta ajo-opettajaltasi. Kysy lisää omalta toimipisteeltäsi.